Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 20/2002. (V. 16.) OGY határozat módosításáról*
Paragraph Index: 2861

2003. február 7. László Csaba úr, Pénzügyminiszter Pénzügyminisztérium József Nádor tér 2—4. 1051 Budapest Magyarország Tárgy: A tápanyagkibocsátás-csökkentési projekt elõkészítéséhez nyújtott támogatás GEF — PPG # TF051289 Tisztelt László úr, A GEF Végrehajtó Szervezeteként eljáró Nemzetközi Újjáépítési és Fejlesztési Bank (a Bank) nevében írok Önnek, hogy tájékoztassam egy háromszázötvenezer dollárt (350 000 US$) nem meghaladó összegû Támogatás Magyar Köztársaság (Kedvezményezett) részére történõ nyújtásának Bank általi jóváhagyásáról. A Támogatás a Kedvezményezett pénzügyi segítségnyújtásra vonatkozó kérelme alapján került a jelen Megállapodási Levél Mellékletében meghatározott célokra és az ott leírt feltételek alapján odaítélésre. Az alábbiakban foglalt egyetértésének megerõsítésével a Kedvezményezett szavatolja, hogy rendelkezik megfelelõ meghatalmazással a fenti célokra szolgáló Támogatásra vonatkozó megállapodás hivatkozott feltételekkel történõ megkötésére és a Támogatás összegének ezek szerinti felvételére. A Támogatás odaítélése nem jelenti sem kifejezetten, sem beleértve, sem a Bank részérõl — akár a GEF Végrehajtó Szervezeteként akár a saját nevében — sem pedig a Nemzetközi Fejlesztési Társulás (IDA) részérõl a Támogatás igénybevételével finanszírozott tevékenységekbõl fakadó bármely projekt finanszírozásában történõ segítségnyújtására vonatkozó bármiféle kötelezettség vállalását. Kérjük a fentiekkel való egyetértésének a Kedvezményezett nevében a jelen Megállapodási Levél aláírásával, keltezésével és a részünkre történõ visszajuttatásával való megerõsítését. A jelen Megállapodási Levélnek az Ön aláírásával ellátott példánya Bank általi kézhezvételével a Megállapodási Levél az Ön ellenjegyzésének idõpontjától érvényessé válik. Tisztelettel a Globális Környezetvédelmi Konstrukció (GEF) Végrehajtó Szervezeteként eljáró NEMZETKÖZI ÚJJÁÉPÍTÉSI ÉS FEJLESZTÉSI BANK Aláírás: Roger Grawe County Director Central Europe and the Baltic States Europe and Central Asia Region Egyetértése jeléül: MAGYAR KÖZTÁRSASÁG Aláírás: ………………………… Meghatalmazott képviselõ: Dr. Draskovics Tibor s. k., pénzügyminiszter Kelt: Budapest, 2004. március 31. Melléklet A támogatás céljai és feltételei

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes